Iepirkumu komisijas 2026. gada 4. augusta sēdē
apstiprinātās atbildes uz jautājumiem par atklāta konkursa “Mikroautobusu noma”, identifikācijas Nr. RNP 2026/48 (turpmāk – atklāts konkurss) nolikuma dokumentāciju

	Jautājums
	Atbilde

	Lūdzam precizēt sekojošus jautājumus:

1.jautājums
Nolikuma  1.3. punkta “Iepirkuma priekšmets” 1.3.4.apakšpunktā punktā ir norādīts”
“Līguma izpildes/darbības termiņš:  12 (divpadsmit) mēneši no transportlīdzekļu piegādes dienas. Pasūtītājam ir tiesības pagarināt līgumu kopumā līdz 48 (četrdesmit astoņiem) mēnešiem, ja pieejams finansējums. Līguma izpilde un pagarināšana ir atkarīga no Pasūtītāja budžeta iespējām”
Un Līguma 1.2.punktā ir norādīts, ka .Līguma darbības termiņš ir 12 (divpadsmit) mēneši no Līguma spēkā stāšanās dienas un transportlīdzekļu piegādes brīža vai kamēr apgūts finansējums, paredzot, ka sākot no 13.mēneša cena var tikt pārskatīta.

Savukārt finanšu piedāvājumā jānorāda nomas maksa 48 mēnešiem (vērtēšanas kritērijs!). Vēršam uzmanību uz to, ka nomas maksa - it sevišķi pilna servisa nomas gadījumā - ir tieši atkarīga no nomas termiņa, un 12 mēnešu nomas termiņam nevar piemērot nomas maksu, kas būtu paredzēta 48 mēnešiem (kā tas jau tika norādīts pasūtītāja iepriekš rīkotajā apspriedē iesniegtajos komentāros). 
Lūdzu, precizējiet nomas termiņu, kas ir jānorāda finanšu piedāvājumā.

	Pasūtītājs skaidro, ka iepirkuma paredzamā līgumcena un pretendenta finanšu piedāvājums sagatavojams, ņemot vērā Līguma maksimālo iespējamo darbības termiņu – līdz 48 mēnešiem. Līguma projektā noteiktais sākotnējais 12 mēnešu periods ir saistīts ar Pasūtītāja budžeta plānošanas periodu un nemaina finanšu piedāvājuma sagatavošanas kārtību. Iepirkuma dokumentācijā ir paredzētas Pasūtītāja tiesības pagarināt Līguma izpildi, ja Pasūtītājam ir pieejams finansējums, nepārsniedzot Līguma maksimālo termiņu un līgumcenu. Līdz ar to finanšu piedāvājums sagatavojams atbilstoši iepirkuma dokumentācijā noteiktajam.

	2.jautājums
Lūdzam rast iespēju papildināt Tehniskās specifikācijas 30.punkta prasību, norādot: “Automātiskā klimata kontroles sistēma vai gaisa kondicionētājs ar papildus gaisa kondicionēšanas un ventilācijas sistēmu aizmugurē sēdošajiem”. 
	Pasūtītājs norāda, ka tehniskās specifikācijas 30. punkta prasība nav jāgroza. Automātiskā klimata kontroles sistēma ir noteikta, lai nodrošinātu vienmērīgu mikroklimatu transportlīdzekļa salonā neatkarīgi no ārējiem laikapstākļiem un samazinātu nepieciešamību autovadītājam ekspluatācijas laikā manuāli regulēt salona temperatūru. Pasūtītāja ieskatā minētā prasība ir samērīga ar iepirkuma priekšmetu un objektīvi pamatota.

	3.jautājums
Lūdzu, precizējiet Tehniskās specifikācijas 40.punkta prasību: “Aizmugurē jeb salonā atsevišķa apsildes sistēma”. Vai to var nodrošināt ar siltā gaisa plūsmu no papildus gaisa kondicionētāja, kas paredzēts tieši pasažieru salonam? Jeb ar to ir domāta autonoma apsildes sistēma, kas darbojas arī pie izslēgta a/m dzinēja?  

	Pasūtītājs skaidro, ka ar tehniskās specifikācijas 40. punkta prasību “Aizmugurē jeb salonā atsevišķa apsildes sistēma” ir saprotama sistēma, kas nodrošina pasažieru salona efektīvu apsildi transportlīdzekļa ekspluatācijas laikā. Prasība nenosaka, ka transportlīdzeklim obligāti jābūt aprīkotam ar autonomu apsildes sistēmu, kas darbojas pie izslēgta transportlīdzekļa dzinēja. Līdz ar to prasība ir izpildāma, ja piedāvātais risinājums nodrošina pasažieru salona apsildi atbilstoši tehniskās specifikācijas mērķim.

	4.jautājums
Līguma projekta 6.3.punktā ir norādīts: 
“6.3.Apdrošināšana ir spēkā visā nomas termiņa laikā un aptver visas Līguma 2.4.5. apakšpunktā noteiktās teritorijas”
Līgumā nav 2.4.5. apakšpunkta. Lūdzu, precizējiet.
	Pasūtītājs skaidro, ka Līguma projekta 6.3. punktā norādītajā atsaucē uz Līguma 2.4.5. apakšpunktu ir pieļauta pārrakstīšanās kļūda. Pareizā atsauce ir uz Līguma 3.4.5. apakšpunktu, kurā noteikts Iznomātāja pienākums nodrošināt transportlīdzekļa apdrošināšanu (KASKO) ar polises darbības teritoriju Latvijā un citās Baltijas valstīs. Minētā pārrakstīšanās kļūda neietekmē Līguma projekta saturu pēc būtības. Atsauces numerācija tiks aktualizēta, sagatavojot Līgumu noslēgšanai.



